5b9549c19e896053cbe4b48634c6f9c0
Τι πρέπει να κάνεις, αν δεν ανοίγει η πόρτα του πλυντηρίου ρούχων, πριν καλέσεις τεχνικό;
-----------------------------------------------------------------------------------------


douleutaras.gr
2020.50

Πριν απευθυνθείς σε κάποιον ειδικό, υπάρχουν μερικά απλά πράγματα που μπορείς να δοκιμάσεις, για να βεβαιωθείς ότι υπάρχει όντως κάποια βλάβη στην οικιακή συσκευή σου.


#### **1. Παρατήρησε πότε δεν ανοίγει η πόρτα του πλυντηρίου.**


Αν δοκιμάσεις να ανοίξεις το πλυντήριό σου, αμέσως μόλις τελειώσει η πλύση, είναι φυσιολογικό να μην ανοίγει. Τα περισσότερα πλυντήρια, για λόγους ασφαλείας, παραμένουν κλειδωμένα για λίγα λεπτά μετά το τέλος του προγράμματος. Το ίδιο ισχύει και στην περίπτωση που έχει διακοπεί η πλύση χωρίς να τελειώσει. Η πόρτα θα παραμένει κλειδωμένη, εφόσον υπάρχουν νερά στον κάδο, χωρίς αυτό να σημαίνει ότι υπάρχει κάποια βλάβη.


#### **2. Έλεγξε το λάστιχο της πόρτας πλυντηρίου.**


Αν η πόρτα του πλυντηρίου δεν κλείνει, πιθανότατα έχει χαλάσει το κλείστρο και χρειάζεσαι κάποιον επαγγελματία για να το αντικαταστήσει. Αν όμως η πόρτα απλά δεν εφαρμόζει καλά, το πρόβλημα βρίσκεται στο λάστιχο της πόρτας πλυντηρίου και μπορεί εύκολα να διορθωθεί. Το μόνο που έχεις να κάνεις, είναι να παρατηρήσεις αν έχει φθαρεί. Αν παρατηρείς φθορά στο λάστιχο της πόρτας, κάλεσε τεχνικό για να το αντικαταστήσει γρήγορα και με ασφάλεια.


#### **3. Μην παραγεμίζεις το πλυντήριο με ρούχα.**


Κάθε πλυντήριο έχει συγκεκριμένες προδιαγραφές, σχετικά με το βάρος ρούχων που μπορεί να δεχτεί ανά πλύση. Αν δεν λαμβάνεις υπόψη αυτές τις προδιαγραφές, είναι πολύ πιθανό να υπάρχει δυσκολία στο να ανοίξει ή να κλείσει η πόρτα του πλυντηρίου. Είναι σημαντικό να ακολουθείς τις προδιαγραφές του κατασκευαστή, έτσι ώστε το πλυντήριό σου να αντέξει περισσότερα χρόνια, χωρίς προβλήματα. 


#### **4. Μην σταματάς το πλυντήριο, όταν έχει μέσα νερά.**


Σε όλους μας έχει τύχει να ξεκινήσουμε το πρόγραμμα πλυσίματος και ξαφνικά να θυμηθούμε ότι έχουμε άλλο ένα ρούχο που πρέπει να βάλουμε στο πλυντήριο. Σε τέτοιες περιπτώσεις, μπορείς να σταματήσεις την πλύση, να περιμένεις μέχρι να ανοίξει η πόρτα του πλυντηρίου, να βάλεις το ρούχο που ξέχασες και να συνεχίσεις το πρόγραμμα. 


Ωστόσο, αν η συσκευή έχει νερά εκείνη τη στιγμή, είναι πιθανό να μην ανοίγει η πόρτα του πλυντηρίου, για λόγους ασφαλείας. Πρόκειται για μια ρύθμιση που έχουν κάποια μοντέλα, με σκοπό την αποφυγή ατυχημάτων.


Συνοπτικά, θα πρέπει να προσέχεις τα εξής:


* Περίμενε λίγα λεπτά μετά το τέλος της πλύσης, πριν δοκιμάσεις να ανοίξεις την πόρτα του πλυντηρίου.
* Αν η πόρτα του πλυντηρίου δυσκολεύεται να κλείσει, έλεγξε το λάστιχο για φθορες.
* Ακολούθησε πάντα τις προδιαγραφές του κατασκευαστή για το σωστό βάρος ρούχων ανά πλύση.
* Μην σταματάς το πλυντήριο εν μέσω πλύσης, αν ο κάδος έχει μέσα νερά.


